Referat fra møte med Helse Bergen 15.06.16

Til stede:

Hans-Rene Bjørsvik, Eli Renate Gruner, Martin Fernø, Helge K. Dahle, (starten av møtet), Harald Walderhaug, Tom Christian Adamsen, Eli Neshavn Høie, Birthe Gjerdevik, Arnfinn Mehus (Seksjonsleiar for medisinsk fysikk, Helse Bergen), Hilde Nesse (Helse Bergen).

**Innledning ved Dekan Helge Dahle**

Omstilling ved fakultetet fra olje til mer samfunnsrettet, innovasjon. Tett samarbeid med Høgskolen i Bergen. Mer rettet mot bl.a. medisin i årene framover.

Noe mer profesjonsrettet utdanning vil bedre søkningen. Vi må ta med breddekompetansen som ikke nødvendigvis er veldig spisset. Ikke tenkt mot et spesifikt yrke, mer bredde. Det har tradisjonelt vært vår styrke å være spisset.

*Bakgrunn for oppretting av programmet og krav ved Harald Walderhaug*

Kan vi ta opp ferdige bachelorstudenter allerede høst 17? Hva kan vi klare og hva er ønskelig?

Sterkt ønskelig med praksis i studiet, men det er ikke et krav. NTNU har et krav til at de skal skaffe seg praksis selv i løpet av en sommerferie e.l., vi ønsker tilpasset praksis.

*Presentasjon av det planlagte studieprogrammet – Hans-René: Bjørsvik*

To studieretninger, fysikk og kjemi. Første halvdel av programmet er likt.

**Diskusjoner**

**Praksis**

En viktig bieffekt med praksis er at vi etablerer kontakt med Helse Bergen.

En fordel om praksisen er i driftsmånedene, det er stille i sommermånedene. Viktig at praksis er når det er drift. Det er bedre å ha rammer rundt det. Enkelthenvendelser er krevende. Mest utbytte i faste rammer med veiledning. Sommerjobb gir lønn, det er noe annet.

Vi trenger ikke plassere alle hos Helse Bergen, må også bruke andre steder.

Kortere praksis på ulike stasjoner? Studentene lærer mye av det.

Vil det være mulighet for praksisplasser? Ja. 2-3 om gangen. Fra 2-3 dager til 8 uker, der en kan bidra i miljøet.

**Oppbygging av programmet**

* FMRI mangler?
* Burde det vært ett felles program uten retninger? Nei, fordi arbeidsoppgavene er forskjellige. Det må være to ulike grener. Medisinsk fysikk i Sverige – man skal kunne litt om hvert tema for å være medisinsk fysiker, men ikke over på kjemi. Det må spisses ganske tidlig, må blandes i arbeidslivet.
* Prosessering av Big data – veldig viktig. Ser ut som det er manko med IT i graden slik den er bygget opp nå. Det beste er hvis fysikerne kan IT. Ren programmering. I en masteroppgave er det mye, f.eks lære seg et nytt programmeringsspråk i løpet av masteren. Det bør komme klarerer fram i beskrivelsen av programmet dersom dette er tilfelle.
* Det må være forskjell mellom sivinggrad og en mastergrad. Fokus på de tekniske fagene i tillegg til det faglige.
* Terminologibarrieren er stor. Det er viktig å forstå de ulike fagområdene.
* Anbefaler 60 sp oppgave. Ved UiS er de ikke fornøyd med 30 sp. Det blir for korte oppgaver.
* Det er viktig å fronte hvilken arbeidsmuligheter kandidatene har etter endt program.
* Innovasjon skjer ofte i krysningen mellom ulike fagfelt.
* Navnebruken: Hva er medisinsk teknologi, til skille fra medisinsk teknikk? For bredt?
* Opptak fra HiB –må studentene ha helt lik bakgrunn fra de tre første årene?

**Behov for arbeidskraft**

Hvordan har Helse Bergen medisinsk fysikk tradisjonelt rekruttert: Mesteparten fra Trondheim. Har tatt fag ved Helse Bergen etter at de er ansatt. Har ønsket at de har tatt mer. Sverige –mer spisset mot det de vil ha.

Behov for personer som kan bygge opp industrien vi ikke enda ser. Selv om masteroppgaven er knyttet til forskning skal de ut i industrien.

Også steder utenfor sykehus som trenger slike kandidater. Randsonen, bedrifter.

Viktig med innovasjon innen legemidler, medisinsk teknologi. Disse kandidatene vil være gode til det. Vil få kunnskaper i teknologi som er på vei opp, f.eks. flowkjemi.

Teknologier som brukes innen medisin. Kan ikke definere hva man jobber med om ti år.

Selv om vi spisser programmet vil det være behov for kandidatene.

Mehus, Helse Bergen : ett stort bekymringspunkt : er det nok arbeidsplasser? Sliter med å opprette nye stillinger. Dersom PET- senter i Bergen maks 5-8 personer. Har hele Norge å hente kandidater fra. PET – Ikke stor boom som venter kandidatene.